title: Chuliella
text: Este articlo tracta sobre Chuliella, municipio de Los Serrans (provincia de Valencia). Pa atros usos de lo toponimo Chuliella, veyer Chuliella (desambigación).
  
      
  Chuliella (Chulilla en castellano) ye un municipio d'o País Valenciano de la provincia de Castellón, situau en la comarca de Los Serrans y partiu chudicial de Liria.
  
  La suya población ye de  habitants, en una superficie de 61,8 km² con una densidat de  hab/km².
  
  Cheografía  
  Ye situau en la costera d'un tozal mandau por un castiello andalusí, a 400 metros d'altaria sobre lo livel d'a mar. En la part d'este tozal orientada ta lo río bi ha un congustro impresionant.
  
  Chuliella ye situau a una distancia de 21 km de Chelva, la capital de la suya comarca, y a 60 km de Valencia, la capital de lo País Valenciano.
  
  La mas gran part de lo termin municipal ye en terrenos cretacios de lo Sistema Iberico, en estos terrenos plans y altos la erosión ha tallau la foz y lo salto de Chuliella, de 160 m de fondo y 10 m d'amplo.
  
  Comprende las pedanías de Balneario de FuenCaliente, Bodega Vanacloig, La Ermita y la Urbanización Santa Barbara.
  
  Historia 
  Dimpués de la reconquiesta la población encara yera de mayoría musulmana, pero en 1331 dimpués d'una revuelta musulmana de Al-Azraq y ataques cristianos a las morerías, los musulmans deixan Chuliella y en 1340 Pero IV d'Aragón concede Carta de población a 100 pobladors, la mas gran parte de Teruel y Leida, con presencia de navarros.
  
  Toponimia 
  Lo toponsimo Chuliella vien de lo latín IULIA (chulia) con lo diminutivo -ELLA (-iella), con una evolución seguntes la fonetica aragonesa y mozarabe:
  IULIELLA > Chuliella.
  
  Se'n fa mención en un texto de 1236, quan Zeit Abu Zeit donó a lo bispe de Segorb las ilesias de bell lugar.
  
   
  La forma oficial presa por lo castellano ye una castellanización parcial, nomás que de lo diftongo de lo sufixo, sin plegar a prener J y dar Julilla, como sería teoricament en castellano.
  
  Demografía
  
  Administración
  
  Alcaldes
  
  Molimentos 
  
  Castiello de Chuliella, d'orichen arabe, encara que muit restaurau en los sieglos XIV-XVI, dimpués de la suya conquiesta por la Corona d'Aragón. Fue destruito en las Guerras Carlistas, en estar lo castiello centro de la resistencia carlista.
  Ilesia de la Virchen de los Anchels, una ilesia construita en los sieglos XV-XVI dencima de l'antiga mezquita. Lo edificio ye en estilo barroco.
  Ermita de Santa Barbara, un edificio de 1364 en estilo gotico, restraurau en 1730.
  
  Fiestas 
  Se i celebran los mayos, fiesta que se considera d'orichen celtibero, pero que puet haber estau traita por los repobladors teruelans en lo sieglo XIV.
  
  Vinclos externos 
  
  / Pachina web oficial municipal.
   Chuliella en la pachina web oficial de lo Gobierno de lo País Valenciano.
  
  Localidaz d'a provincia de Valencia